બાબરામાં રાજકોટ-ભાવનગર હાઈ-વે પર આવેલા કોમ્પ્લેક્ષની ચાર દુકાનોમાં ગુરૂવારે રાત્રીના તસ્કરો ત્રાટક્યા હતા. જેમાં હરિકૃષ્ણ ટ્રેડર્સ નામની દુકાનમાંથી સૂકામેવાનો જથ્થો અને તેલના ડબ્બાની સાથોસાથ જીપ પણ તસ્કરો હંકારી ગયા હતા. જ્યારે અન્ય ત્રણ દુકાનમાં તસ્કરોને નજીવી રકમ જ હાથ લાગી હતી. એક સાથે ચાર દુકાનમાં તસ્કરો ત્રાટક્યાના બનાવના પગલે વેપારી આલમમાં ફફડાટ વ્યાપી ગયો છે. બીજી બાજુ વાહનોની અવર-જવરથી ધમધમતા હાઈ-વે ઉપરના કોમ્પ્લેક્ષમાં થયેલી ચોરીના બનાવમાં સીસીટીવી ફૂટેજમાં પાંચ શખ્સો કેદ થઈ ગયા હતા. જેના આધારે પોલીસે તપાસ હાથ ધરી છે.